stanford-oval/wikipedia huggingface dataset:
Pyrrhon (yhtye)

| Pyrrhon> Tiedot |
| --- | --- |
Toiminnassa:  2008-
Tyylilaji:  tekninen death metal
Kotipaikka:  Brooklyn, New York, Yhdysvallat
Laulukieli:  englanti
Jäsenet:  Erik Malave, basso (2009-   Dylan DiLella, kitara (2008-   Doug Moore, laulu (2008-)   Steve Schwegler, rummut (2015-  
Entiset jäsenet:  Alex Cohen, rummut (2008–2015)   Mike Sheen, basso (2008-2009)  
Levy-yhtiö:  Willowtip Records / Throatruiner Records, (2017-)   Relapse Records, (2013-2015)   Selfmadegod Records, (2011–2013)   The Path Less Traveled Records, (2010-2011)  
Infobox OKNimi-testi OK: 
Pyrrhon on tekninen death metal -yhtye Brooklynistä, New Yorkista. Yhtye perustettiin vuonna 2008, ja kokoonpanoon kuuluu laulaja Doug Moore, kitaristi Dylan DiLella, basisti Erik Malave ja rumpali Steve Schwegler. Mooren mukaan yhtye pyrkii laajentamaan heavy metalin käsitettä, hukkaamatta sen kiivasta luonnetta.
Historia

Pyrrhon perustettiin vuonna 2008. Kitaristi Dylan DiLella törmäsi basisti Mike Sheenin metroaseman laiturilla. He päättivät perustaa yhtyeen yhdessä Sheenin luokkakaverin, rumpali Alex Cohenin kanssa, ja pyysivät laulajaksi Doug Mooren, joka oli DiLellan ystävä yläasteelta.
Vuonna 2009 Sheen jätti yhtyeen lähteäkseen ulkomaille opiskelemaan. Hänen tilalleen tuli Erik Malave. Seuraavan vuoden syyskuussa yhtye julkaisi esikois-EP:n Fever Kingdoms The Path Less Traveled Recordsin toimesta.
Kaksi vuotta myöhemmin, vuonna 2011, yhtyeen ensimmäinen täyspitkä albumi, An Excellent Servant but a Terrible Master näki päivänvalon. Yhtye julkaisi sen digitaalisena omakustanteena helmikuussa. Syyskuussa samana vuonna yhtye sai viimein levysopimuksen, ja albumi julkaistiin uudelleen fyysisessä muodossa Selfmadegod Recordsin kautta.
Vuonna 2013 yhtye solmi sopimuksen Relapse Recordsin kanssa. Yhtyeen toinen albumi, The Mother of Virtues julkaistiin huhtikuussa 2014. Levy-yhtiö ei kuitenkaan ollut tyytyväinen albumin myyntiin, ja 2015 yhtyeen levysopimus purettiin. Saman vuoden kesäkuussa yhtye julkaisi uuden EP:n, Growth Without End. EP julkaistiin digitaalisena ja vinyylillä Handshake Inc. -levy-yhtiön kautta.
Elokuussa 2015 yksi perustajajäsenistä, rumpali Alex Cohen päätti jättää yhtyeen. Hänen tilalleen yhtye rekrytoi Steve Schweglerin, joka liittyi yhtyeen riveihin lokakuussa. Vuonna 2016 yhtye julkaisi jälleen uuden EP:n, Running Out of Skin, tällä kertaa PRC Musicin kautta. EP:llä on kolme studiossa nauhoitettua improvisaatiota sekä Death-lainakappale.
Tammikuussa 2017 yhtye solmi sopimuksen Willowtip Recordsin ja  Throatruiner Recordsin kanssa, Yhdysvaltain sekä Euroopan jakelua varten.  Yhtyeen kolmas täyspitkä, What Passes For Survival julkaistiin elokuun 11. päivä.
Yhtyeen neljäs albumi Abscess Time julkaistaan 26. kesäkuuta 2020 Willowtip Recordsin kautta.
Jäsenet > Nykyiset jäsenet

Erik Malave – basso
Dylan DiLella – kitara
Doug Moore – laulu
Steve Schwegler – rummut
Jäsenet > Entiset jäsenet

Alex Cohen – rummut (2008–2015)
Mike Sheen – basso (2008–2009)
Diskografia > Studioalbumit

An Excellent Servant but a Terrible Master (Selfmadegod Records, syyskuu 2011)
The Mother of Virtues (Relapse Records, 1. huhtikuuta 2014)
What Passes For Survival (Willowtip Records, 11. elokuuta 2017)
Abscess Time (Willowtip Records,  2020)
Diskografia > EP:t

Fever Kingdoms (The Path Less Traveled Records, 22. marraskuuta 2010)
Growth Without End (Handshake Inc.,  2015)
Running Out of Skin (PRC Music, 15. maaliskuuta 2016)
Aiheesta muualla

/ Pyrrhon Facebookissa
Pyrrhon Encyclopaedia Metallumissa (englanniksi)
Pyrrhon Bandcamp-sivustolla (englanniksi)
Stefanie Marty

| Stefanie Marty |
| --- | --- |

Henkilötiedot
Syntynyt: 16. huhtikuuta 1988 (ikä 36) Nussbaumen, Sveitsi
Kansalaisuus:   Sveitsi
Jääkiekkoilija
Pelipaikka:  hyökkääjä
Pituus:  167 cm
Paino:  70 kg
Pelaajaura
Pääsarjaura:  2003–
Stefanie Andrea Marty (s. 16. huhtikuuta 1988 Nussbaumen, Sveitsi) on sveitsiläinen jääkiekkoilija, pelipaikaltaan hyökkääjä. Marty pelaa nykyisin Sveitsin naisten jääkiekon pääsarjassa Neuchâtel Hockey Academy-joukkueen kapteenina. Hänen toistaiseksi ainoa olympiamitalinsa on pronssi talviolympialaisten 2014 naisten jääkiekkoturnauksesta.
Muuta

Stefanie Martyn kaksoissisar Julia Marty pelaa myös jääkiekkoa Sveitsin naisten jääkiekon pääsarjassa.
Son Ngoc Thanh

Son Ngoc Thanh (1908–1977) oli kambodžailainen poliitikko ja nationalisti. Hän toimi maansa pääministerinä muutaman kuukauden ajan vuonna 1945 ja uudelleen 1972.
Son Ngoc Thanh opiskeli Pariisissa yliopistossa. Palattuaan vuonna 1933 hän työskenteli buddhalaisessa keskuksessa Phnom Penhissä. Thanh vastusti ranskalaisten siirtomaavaltaa, toimi aasialaismielisen lehden toimittajana ja joutui lähtemään Japaniin maanpakoon. Kun kuningas Norodom Sihanouk maaliskuussa 1945 julisti maansa itsenäiseksi, Thanh kutsuttiin kotiin ja ulkoministeriksi. Elokuussa Japani antautui ja Thanhista tuli uuden hallituksen pääministeri. Lokakuussa Ranska valloitti Kambodžan uudelleen, Thanh pidätettiin japanilaismielisenä, karkotettiin Ranskaan ja asetettiin kotiarestiin. Hänen kannattajansa maan pohjoisosissa järjestäytyivät Khmer Issarak -liikkeeksi.
Vuonna 1951 Sihanouk pyysi ranskalaisia sallimaan Thanhin paluun, ja hän palasi riemusaatossa. Hän alkoi pian vaatia ranskalaisten lähtöä Kambodžasta ja julkaisi kansallismielistä Khmer Krok -sanomalehteä. Sihanouk leimasi hänet vuoroin kommunistiksi, vuoroin CIA:n agentiksi, ja Thanh lähti jälleen maanpakoon palatakseen vasta 1970. Lähes kahdenkymmenen vuoden ajan hän johti Khmer serai -sissijoukkoja Etelä-Vietnamin ja Kambodžan rajaseudulla.
Vuonna 1972 Thanh oli jälleen lyhyesti pääministerinä.
Vuonna 1975 Punaiset khmerit listasivat Thanhin yhdeksi seitsemästä isänmaanpetturista, jotka tulisi teloittaa kiinni saataessa. Hän vetäytyi Etelä-Vietnamiin ja kuoli vankilassa vuonna 1977.
Son Na-eun

| Son Na-eun> 손나은 |
| --- | --- |
 Son Na-eun vuonna 2018.
Henkilötiedot
Syntynyt: 10. helmikuuta 1994 (ikä 30)
Ammatti:  laulaja, näyttelijä
Muusikko
Taiteilijanimi:  Naeun (나은)
Tyylilajit:  K-pop
Yhtyeet:  Apink
Levy-yhtiöt:  YG Entertainment 
  [ Muokkaa Wikidatassa ] [ ohje ]  
Son Na-eun (kor. 손나은, s. 10. helmikuuta 1994), lyhyesti Naeun, on eteläkorealainen laulaja ja näyttelijä, joka kuului Apink-yhtyeeseen. Hän on esiintynyt useissa korealaisissa draamasarjoissa sekä muun muassa PSYn musiikkivideolla New Face.
Hän jäi pois Apink-yhtyeestä kun hänen sopimuksensa IST Entertainmentin kanssa päättyi ja hän teki sopimuksen näyttelijänä YG Entertainmentin kanssa.
Roberto Assagioli

Roberto Assagioli
Roberto Assagioli (27. helmikuuta 1888 – 23. elokuuta 1974) oli italialainen lääkäri ja psykiatri ja humanistisen ja transpersonaalisen psykologian pioneeri. Assagioli perusti psykologian suuntauksen psykosynteesin.
Psykosynteesin perustaja

Assagioli oli psykoanalyytikkona tyytymätön psykoanalyysin riittämättömyyteen ja katsoi, että rakkaus, viisaus, luovuus ja tahto olivat osa-alueita, jotka tulisi sisällyttää psykoanalyysiin. Psykosynteesin kehittämisen Assagioli aloitti 1911, jolloin hän aloitti psykologian opintonsa. Hän jatkoi työtään psykosynteesin parissa kuolemaansa saakka. Freudin ja Assagiolin tiedetään olleen kirjeyhteydessä keskenään, vaikka he eivät milloinkaan tavanneet. Assagioli sanoi: "Psykosynteesi edellyttää psykoanalyysiä, tai pikemminkin, sisältää sen ensimmäisenä ja välttämättömänä vaiheena."
Assagiolin tarkoituksena oli luoda lähestymistapa, joka käsittää koko ihmisen, niin että se sisältäisi luovuuden, viisauden, ilon ja myöskin vietit ja yllykkeet. Kun Freud kutsui työskentelymetodiaan psykoanalyysiksi (analysis = eritellä, hajottaa osiin), Assagioli päätti kutsua omaansa psykosynteesiksi (synthesis = liittää yhteen, sulauttaa).
Vuonna 1926 Assagioli perusti Psykosynteesin instituutin (Instituto di Psicosintesi) Roomaan ja muutamaa vuotta myöhemmin Firenzeen.
Aiheesta muualla

Instituto di Psicosintesi (englanniksi) (Arkistoitu – Internet Archive)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Roberto Assagioli
Käännös suomeksi
Raine Lampinen

| Raine Lampinen |
| --- | --- |
 Raine Lampinen Pyynikin ajoissa vuonna 1938.
Henkilötiedot
Syntynyt: 13. helmikuuta 1912 Porvoo
Kuollut: 17. lokakuuta 1984 (72 vuotta) Porvoo
Kansalaisuus:   Suomi
Raine Lampinen (13. helmikuuta 1912 Porvoo – 17. lokakuuta 1984 Porvoo) oli yksi tunnetuimmista ja menestyneimmistä suomalaisista moottoripyöräurheilijoista. Lähes kolme vuosikymmentä kymmenet tuhannet ihmiset saivat kesäisin jännittää Eläintarhassa, Pyynikillä, Ruissalossa ja monissa muissa paikoissa kuinka ”Raine ajaa”. Hän oli kauan Suomen voitokkain TT-kuljettaja ulkomaisia kilpailijoita vastaan. Hän kilpaili myös monissa maissa, Ruotsissa, Norjassa, Hollannissa, Saksassa, Virossa ja jopa Man-saarella vuonna 1939 ”tuntemattomana harrastelijana” maailmankuulujen tehdasajajien joukossa. Hänen uransa kesti 34 vuotta (1928–1962).
Lampinen oli myös suksitehtailija, yksi suomalaisten suksimerkkien johtavista kehittäjistä. Hän kuului maineikkaaseen moottorisukuun, sillä hänen isänsä Emil Lampinen (1883–1961) sekä setänsä Oskari ja Heikki olivat ennen ensimmäistä maailmansotaa Suomen parhaita motoristeja. Lampisen vaimo Doris (o.s. Rosenqvist, s. 22. kesäkuuta 1912 Turku) oli hänkin motoristisukua ja hänen isänsä Gustaf ja veljensä Armas olivat Suomen Moottoriliiton puheenjohtajia. Vaimo Doris kilpaili hänkin 1930-luvulla voitokkaasti luotettavuusajoissa. Ralliautoilijana taas on kunnostautunut Lampisen poika Simo (s. 22. kesäkuuta 1943 Helsinki). Suvulla on kaikkiaan kolme SML:n kultaista ajajamerkkiä: isoisä Emil sai merkin vuonna 1930, isä Raine sai sen 1934 ja poika Simo sai kultaisen ajajamerkin vuonna 1970.
Ura ajajana

Raine Lampisen ajajaura alkoi jo Tammisaaren ajoissa vuonna 1928, jolloin hän oli vasta 16-vuotias. Hän osallistui luotettavuuskilpailun sivuvaunupyörien sarjassa. Hänellä oli ”purkkiorjanaan” oma isänsä. Hän sai Brandtilta käyttöönsä Rudgen. Vuosien varrella Lampisen tilille on kertynyt kaikkien aikojen suomalainen saavutuslista. MM- ja EM-kisojen sijoituksia Lampisella ei ole, koska hänen huippukaudellaan näitä kisoja ei vielä järjestetty.
Lampisella on Suomen mestaruudet luotettavuusajossa 1936–1939, maaradalla 1936, 1938, 1948, 1949 ja TT:n luokassa 500 1937–1939, 1950 ja 1951. Yhteensä 13 SM:ää eli enemmän kuin kellään muulla siihen mennessä. Häntä voidaan pitää 1930-luvun loppupuolen kiistattomana mestariajajana.
Lampinen osallistui Eläintarhan ajoihin 21 kertaa vuosina 1932–1961 voittaen kolme kertaa ja saavuttaen kahdeksan kakkos- ja kaksi kolmossijaa. Hän oli niiden ensimmäinen suomalainen moottoripyöräluokan voittaja. Lampisella oli Eläintarhan ajojen osallistumisennätys, sillä hän oli mukana kilpailuissa kaikkina muina vuosina paitsi kahtena viimeisenä. Vuosien 1933–1950 aikana hän voitti Pyynikinajot viisi kertaa. Hän otti osaa Pyynikinajoihin peräti 19 kertaa. Hänestä tuli Pyynikinajojen suuri sankari. Siellä myös syntyi hokema: ”Lampinen kurvissa/karvalakki korvissa/hampaat irvessä/suu virneessä”. Vuosina 1931–1950 Ruissalossa tuli kahdeksan voittoa puhumattakaan muista kotimaisista TT-ajoista. Vuonna 1935 hän voitti Ruotsissa Avesta TT-ajot Grytnäsin kilparadalla. Hän voitti myös 1950 Veckjärven TT-ajot luokassa 500 ksm Triumph kilpapyörällä. Päijänteen ajot Lampinen voitti 1936 ja 1937. Suomen mestaruuden Lampinen voitti nopeusajossa, TT:ssä, maaradalla ja luotettavuusajossa, yhteensä ennätykselliset 13 kertaa. Mestaruuksista neljä hän sai 1940–1950-luvun taitteessa. Voitto vuonna 1949 Norjan GP-kisoissa Gardermoenissa oli merkkitapaus. Seuraavana vuonna 1950 hän oli Gardemoenissa toinen. Hän osallistui vielä 50-vuotiaana vuonna 1962 Pyynikin TT-ajoihin, joka oli MM-osakilpailu. Hän saavutti myös arvokkaita voittoja ulkomaitten suurilla radoilla. Vuonna 1935 hän voitti suuren kansainvälisen Viron Grand Prix Kilpailun Piritan radalla luokassa 500-kuutiota. Hän kuului silloin Husqvarna-talliin ja toimi tehdasajajana. Husqvarna tehdas Ruotsissa oli antanut hänen käyttöönsä uuden Husqvarna pyörän. Sama pyörä on vielä tallella Moottoriurheilumuseossa Riiassa.
Lampisen arvokkaimmat voitot tulivat Norton-, Rudge- ja Triumph-merkkisillä pyörillä. Hän käytti kilpauransa aikana myös muita TT-pyöriä kuten Raleigh, Husqvarna ja BMW. Parhaana kilpailuvuotenaan hän itse piti kautta 1939, jolloin hän voitti Viron Grand Prixin. Lampinen oli tunnetuin suomalainen moottoripyöräilijä ennen Jarno Saarista.
Järjestö- ja liikemies

Jo 19-vuotiaana vuonna 1931 Lampinen oli mukana perustamassa Eläintarhan ajoja ollen myös niiden ensimmäinen suomalainen moottoripyöräluokan voittaja. Suomen Moottoriliiton, SML:n hallituksen jäsen hän oli 1946–1962 ja liiton varapuheenjohtaja 1957–1962. MKK:n jäsenenä hän toimi 1957–1958 sekä Porvoon MK:n puheenjohtaja 1951 ja hallituksen jäsen 1945–1969. Hän oli myös mukana useissa suurkilpailujen  juryissä ja erilaisissa johtotehtävissä.
Lampinen oli myös merkittävä suksitehtailijana ja suomalaisen suksen kehittäjänä. Suomessa oli 1920-luvulla siirrytty  kilpahiihdossa tasamaahiihdosta murtomaahiihtoon. Suksia alettiin kehittää etupainoisemmiksi ja ketterämmiksi. Puusuksia alettiin valmistaa säletekniikalla. Ensimmäisiä sälesuksien tuottajia oli Lampinen Oy Porvoon maalaiskunnassa.
Aiheesta muualla

Viimeinen Eltsun ajo ennen talvisotaa – Eläintarhanajo 7.5.1939 (Arkistoitu – Internet Archive) Yle.fi, Elävä arkisto -filmi
Rapan kieli

| Rapa> Tiedot |
| --- | --- |
Alue:  Ranskan Polynesia
Puhujia:  300
Sija:  ei sadan suurimman joukossa
Kirjaimisto:  latinalaiset aakkoset
Kielitieteellinen luokitus
Kielikunta:  austronesialaiset kielet
Kieliryhmä:  malaijilais-polynesialaiset kielet polynesialaiset kielet tahitilaiset kielet
ISO 639-3:  ray
 Ohje 
Rapa on austronesialainen kieli. Sitä puhutaan Rapan saarella, Ranskan Polynesiassa. Kieli äärimmäisen uhanalainen, sillä sitä puhuu vain noin 300 ihmistä. Heistäkin suurin osa puhuu reo rapaksi kutsuttua tahitin ja rapan sekoitusta. Äidinkielisiä puhujia rapalla arvioidaan olevan alle 50.
Rapaa ei käytetä säännöllisesti missään yhteydessä. Sen sijaan reo rapaa käytetään kotikielenä ja kirkonmenoissa.
Ensimmäisen kuvauksen rapan kielestä, ja sen vanhasta versiosta, teki lontoolainen lähetyssaarnaaja James L. Green vuonna 1864. Kaikki vokaalit voivat esiintyä sekä lyhyinä että pitkinä.
Kieltä kirjoitetaan latinalaisin aakkosin. Vain osia Raamatusta on käännetty rapaksi vuodesta 2008 lähtien.
Fonologia

Kielen vanhemman muodon mukaan.
Fonologia > Konsonantit

|  | Labiaali | Dentaali | Alveolaari | Velaari | Glottaali |
| --- | --- | --- | --- | --- | --- |
| Klusiili | p | t |  | k | ʔ |
| Nasaali | m |  | n | ŋ |  |
| Frikatiivi | v |  |  |  |  |
| Tremulantti |  |  | ɾ |  |  |
Lähde:
Fonologia > Vokaalit

|  | Etinen | Takainen |
| --- | --- | --- |
| Suppea | i | u |
| Puolisuppea | e | o |
| Avoin |  | ɑ |
Lähde:
Super Mario Bros. Deluxe

| Super Mario Bros>  Deluxe |
| --- | --- |
Kehittäjä:  Nintendo
Julkaisija:  Nintendo
Jakelija:  Nintendo eShop
Julkaistu:  1999
Lajityyppi:  tasohyppely
Pelimuoto:  yksinpeli
Ikäluokitus:  3+
Alusta:  Game Boy Color, SNES
Jakelumuoto:  Digitaalinen lataus
Lisää peliartikkeleitaVideopelien teemasivulla
Super Mario Bros. Deluxe on Game Boy Colorille tehty käännös NES:n suositusta Super Mario Bros. -tasohyppelypelistä. Grafiikka on samaa vanhaa kuin NES:llä, eikä Super Mario All-Stars -tyylin päivitystä tehty GBC:n teknisistä syistä johtuen. Erot ovat muiden muassa tallennus, challenge mode ja maailmankartta. Lisäksi pelistä löytyy muutamia bonuksia, kuten alkuperäinen Super Mario Bros.: Lost Levels (viisi viimeistä maailmaa poistettiin kokonaan), Mario Bros. moninpelinä, pari alkuperäiseen SMB:hen perustuvaa peliä ja muutama minipeli. Pelin suosion vuoksi Nintendo aloitti Super Mario Advance -uudelleenjulkaisusarjan.
Aiheesta muualla

Super Mario Bros. Deluxe MobyGamesissa (englanniksi)
Super Mario Bros. Deluxe Super Mario Wikissä (englanniksi)
Super Mario Bros. Deluxe The Mushroom Kingdomissa (englanniksi)
Mario-pelit
| --- | --- |
Tasohyppelyt:   Donkey Kong  Mario Bros.  Super Mario Bros.  Super Mario Bros.: The Lost Levels (SMB2J)  Super Mario Bros. 2  Super Mario Land  Super Mario Bros. 3  Super Mario World  Super Mario Land 2  Super Mario 64  Super Mario Sunshine  Super Princess Peach  New Super Mario Bros.  Super Mario Galaxy  New Super Mario Bros. Wii  Super Mario Galaxy 2  Super Mario 3D Land  New Super Mario Bros. 2  New Super Mario Bros. U  Super Mario 3D World  Super Mario Odyssey 
Roolipelit:   Super Mario RPG  Mario & Luigi: Superstar Saga  Mario & Luigi: Partners in Time  Mario & Luigi: Bowser’s Inside Story  Mario & Luigi: Dream Team Bros.  Mario & Luigi: Paper Jam Bros. 
Paper Mario:   Paper Mario  Paper Mario: The Thousand-Year Door  Super Paper Mario  Paper Mario: Sticker Star  Paper Mario: Color Splash  Paper Mario: The Origami King 
Spinoff-pelit:   Mario Kart -pelisarja  Mario Party -pelisarja  Mario Golf -pelisarja  Mario Tennis -pelisarja  Luigi's Mansion  Mario Superstar Baseball  Mario Smash Football  Mario Strikers: Charged Football  Dance Dance Revolution Mario Mix  Super Mario Ball  Dr. Mario -pelisarja  Wrecking Crew  Wrecking Crew 98  Mario Slam Basketball  Mario Sports Mix  Mario & Sonic at the Olympic Games  Mario & Sonic at the Olympic Winter Games  Mario & Sonic at the London 2012 Olympic Games  Boom Street  Luigi’s Mansion 2  Mario & Sonic at the Sochi 2014 Olympic Winter Games  Mario & Sonic at the Rio 2016 Olympic Games  Mario & Sonic at the Tokyo 2020 Olympic Games 
Uudelleenjulkaisut:   Super Mario All-Stars  Super Mario Bros. DX  Super Mario Advance  Super Mario Advance 2  Super Mario Advance 4  Super Mario 64 DS 
Ajopelit:   Super Mario Kart  Mario Kart 64  Mario Kart: Super Circuit  Mario Kart: Double Dash!!  Mario Kart DS  Mario Kart Wii  Mario Kart 7  Mario Kart 8  Mario Kart 8 Deluxe 
Yoshi-pelit:   Super Mario World 2  Super Mario Advance 3  Yoshi’s Story  Yoshi’s Island DS  Yoshi’s Universal Gravitation  Yoshi Touch & Go  Yoshi’s New Island  Yoshi’s Woolly World  Yoshi’s Crafted World 
Muut pelit:   Hotel Mario  Marios FUNdamentals  Mario Is Missing!  Mario Teaches Typing  Mario's Time Machine  Super Mario: Blue Twilight DX  Super Mario's Wacky Worlds  Captain Toad: Treasure Tracker  Super Mario Maker  Super Mario Maker 2
Staffan de Mistura

| Staffan de Mistura |
| --- | --- |

Yhdistyneiden kansakuntien Syyrian lähettiläs
 heinäkuu 2014 –  
Edeltäjä:  Lakhdar Brahimi
Henkilötiedot
Syntynyt: 25. tammikuuta 1947 (ikä 77)  Tukholma, Ruotsi
Kansalaisuus:   ruotsalainen  italialainen
Ammatti:  diplomaatti
Staffan de Mistura (s. 25. tammikuuta 1947 Tukholma) on italialais-ruotsalainen diplomaatti, joka on tehnyt pitkän uran YK:ssa.
Elämä ja ura

Staffan de Misturan äiti oli ruotsalainen ja isä italialainen. Hänellä itsellään on molempien maiden kansalaisuus. De Mistura opiskeli valtio-oppia ja kehitystaloustiedettä Rooman yliopistossa.
Vuonna 1971 de Mistura aloitti uransa YK:ssa Maailman ruokaohjelman virkailijana Sudanissa. Hän on työskennellyt myös Somaliassa, Etiopiassa, Balkanilla ja Ruandassa. Vuosina 2001–2004 de Mistura toimi YK:n pääsihteerin edustajana Etelä-Libanonissa. Hän toimi YK:n lähettiläänä Irakissa 2007–2009 ja Afganistanissa 2010–2011. YK-tehtävien lisäksi de Mistura toimi Italian varaulkoministerinä Mario Montin hallituksessa. Vuonna 2013 hänet lähetettiin Intiaan neuvottelemaan kahden merirosvoiksi luullun intialaisen surmasta pidätetyn Italian merijalkaväen sotilaan pidätyksestä.
Vuonna 2014 YK:n pääsihteeri Ban Ki-moon valitsi de Misturan korvaamaan Lakhdar Brahimi YK:n lähettiläänä Syyrian sisällissodassa. Brahimista poiketen de Mistura edustaa ainoastaan YK:ta, kun taas Brahimi toimi Syyriassa YK:n ja Arabiliiton yhteisenä edustajana.
De Mistura on naimisissa ja hänellä on kaksi tytärtä.
Aiheesta muualla

Kuvia tai muita tiedostoja aiheesta Staffan de Mistura Wikimedia Commonsissa
Stangen kirkko

| Stangen kirkko Stange kirke |
| --- | --- |
 Kirkko vuonna 2014.
Sijainti:  Stange, Norja
Kirkkokunta:  Norjan kirkko
Hiippakunta:  Hamarin hiippakunta
Rakentamisvuosi:  1200-luku
Materiaali:  kivi
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Stangen kirkko (norj. Stange kirke) on Stangen kunnassa Innlandetin läänissä Norjassa sijaitseva kivinen ristikirkko 1200-luvulta.
Alttaritaulu
Altergang i Stange kirke (Harriet Backer, 1903)
Aiheesta muualla

Kuvia tai muita tiedostoja aiheesta Stangen kirkko Wikimedia Commonsissa
Suisun Bay

| Suisun Bay |
| --- | --- |
 Ilmakuva Suisun Baystä.
 fiSuisun Bay 
Valtio:  Yhdysvallat
Merialue:  Tyynimeri
Suisun Bay [səˈsuːn beɪ] on Tyynestämerestä erkaneva lahti Yhdysvalloissa Kalifornian osavaltiossa, Solanon ja Contra Costan piirikunnan rajalla. Sacramento- ja San Joaquin -joet laskevat vetensä lahden itäreunalle, ja sen länsireuna yhdistyy Carquinezinsalmen kautta San Pablon lahteen. Lahden etelärannalla sijaitsevat Pittsburgin ja Bay Pointin kaupungit. Sen pohjoispuolella on kaksi pienempää lahtea, Honker Bay ja Grizzly Bay, sekä Suisun Marsh, laajin yhtenäinen murtovesiniittyjen alue Yhdysvaltojen länsiosissa.
Yhdysvaltain laivasto ankkuroi Suisun Bayn alueelle kymmeniä taistelulaivoja toisen maailmansodan jälkeen – niiden joukossa olivat muun muassa USS Iowa ja Glomar Explorer, jota CIA käytti Azorian-projektissa vuonna 1974. Rapistuvat alukset aiheuttivat ympäristöongelmia lahdella ennen kuin ne romutettiin 2010-luvulla. Nykyään lahdelle on sijoitettu enää kuusi sota-alusta.
Suisun Bay ja Suisun Marsh sekä niiden pohjoispuolella sijaitseva Suisun City on nimetty seudulla eläneiden suisunien mukaan.
Superystävät

Superystävät tarkoittaa seuraavia:
Superystävät (engl. Super Friends), vuoden 1973 yhdysvaltalainen animaatiosarja
Superystävät (engl. Challenge of the Superfriends), vuonna 1978 esitetty spin-off sarja alkuperäiselle vuoden 1973 animaatiosarjalle
Superystävät (engl. Super Friends V), vuonna 1980 esitetty spin-off sarja vuosien 1973 ja 1978 animaatiosarjoille.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Superystävät”, voi hakea sivunnimihaulla, laajalla sivunnimihaulla tai tekstihaulla.
Roger Johansson

| Roger Johansson> Henkilötiedot |
| --- | --- |
Syntynyt: 17. huhtikuuta 1967 (ikä 57) Ljungby, Ruotsi
Kansalaisuus:   Ruotsi
Jääkiekkoilija
Lempinimi:  Ragge
Pelipaikka:  puolustaja
Maila:  vasen
Pituus:  190 cm
Paino:  88 kg
Pelaajaura
Pääsarjaura:  1986–2001
Seurat:  IF Troja-Ljungby (Ruotsi I) Färjestads BK (SEL) Leksands IF (SEL) Chicago Blackhawks (NHL)
NHL-varaus:  80. varaus, 1985 Calgary Flames
| Mitalit> Maa:   Ruotsi.Miesten jääkiekko. Olympialaiset  | Mitalit> Maa:   Ruotsi.Miesten jääkiekko. Olympialaiset  | Mitalit> Maa:   Ruotsi.Miesten jääkiekko. Olympialaiset  | Maa:   Ruotsi> Miesten jääkiekko. |
| --- | --- | --- | --- |
|  Kultaa | Lillehammer 1994 | jääkiekko |  |
| MM-kilpailut  | MM-kilpailut  | MM-kilpailut  |  |
|  Hopeaa | Suomi 1997 | jääkiekko |  |
|  Pronssia | Italia 1994 | jääkiekko |  |
| Alle 20-v. MM-kilpailut  | Alle 20-v. MM-kilpailut  | Alle 20-v. MM-kilpailut  |  |
|  Pronssia | Piešťany 1987 | jääkiekko |  |
Per Arne Roger Johansson (s. 17. huhtikuuta 1967 Ljungby, Ruotsi) on ruotsalainen entinen jääkiekkopuolustaja ja olympiavoittaja. Hän voitti lisäksi kaksi MM-mitalia ja kolme Ruotsin-mestaruutta. Johansson pelasi urallaan Elitserienissä yhteensä 401 runkosarjaottelua tehopisteillä 65+138=203 ja otti 464 äähyminuuttia. Johansson pelasi NHL:ssä yhteensä 161 runkosarjaottelua tehopisteillä 9+34=43.